Foto’s: Slang hou MTN-werker ‘gyselaar’Foto: Netcare 911 ŉ Werknemer van MTN is Donderdagmiddag in ŉ selfoontoring vasgekeer nadat ŉ slang hom verhoed het om af te klim. “Die man het in die toring naby die Port-beheerkamer in Richardsbaai, KwaZulu-Natal, opgeklim,” het Chris Botha, woordvoerder van Netcare 911, in ŉ verklaring gesê. “Toe hy wou afklim, het hy die meter lange slang opgemerk wat sy uitgang versper het.” ŉ Bestuurder van Netcare 911 is na die toneel ontbied en moes buite die toring opklim om die werknemer te bereik. “ŉ Toureddingstelsel is gebruik om die man veilig na die grond te bring,” het Botha bygevoeg. ŉ Reddingswerker het later die slang gevang en in ŉ nabygeleë bos vrygelaat. Dit is nie duidelik watter soort slang dit was nie.